ΓΡΑΠΤΗ ΕΡΩΤΗΣΗ P-0303/01

υποβολή: Carlos Carnero Gonzlez (PSE) προς την Επιτροπή

(2 Φεβρουαρίου 2001)

Θέμα: Πληροφορίες σχετικά με την χρήση των κεφαλαίων της ΕΕ για την κατάρτιση και την απασχόληση που διαχειρίζεται το Ινστιτούτο IMEFE της Μαδρίτης

Η εφημερίδα El Pais στο φύλλο της 29ης Ιανουαρίου δημοσίευσε άρθρο με τίτλο Δίκτυα επιχειρήσεων που ανήκουν στο Λαϊκό Κόμμα (PP) εισπράττουν 1 400 εκατ. πεσέτες για την κατάρτιση ανέργων στη Μαδρίτη. Οι εταιρίες σαρώνουν στους διαγωνισμούς για μαθήματα που χρηματοδοτούνται από την ΕΕ. Στο άρθρο αυτό τονίζεται ότι, μετά από εξονυχιστική μελέτη όλων των συμβάσεων που κατακυρώνονται στον τομέα αυτό από το Δημοτικό Ινστιτούτο Κατάρτισης και Απασχόλησης (IMEFE) του Δήμου της Μαδρίτης από το 1996, η σοσιαλίστρια σύμβουλος του εν λόγω δήμου, Isabel Vilallonga,ποστηρίζει ότιπήρξε σαφώς ευνοϊκή μεταχείρισηπέρ αυτών των επιχειρήσεων. Και γεννάται τώρα μία ακόμη σοβαρότερηποψία: κατανεμήθηκαν άραγε πράγματι όλα τα εγκριθέντα μαθήματα;

Λαμβάνονταςπόψη τις λογικές ανησυχίες που δημιουργήθηκαν στην κοινή γνώμη της Μαδρίτης με την γνωστοποίηση αυτών των γεγονότων και εφόσον πρόκειται για δραστηριότητες που χρηματοδοτήθηκαν με κοινοτικά κεφάλαια, θα μπορούσε άραγε η Επιτροπή να διευκρινίσει ποια είναι τα κεφάλαια της Ένωσης τα οποία προορίζονται για την κατάρτιση και την απασχόληση που διαχειρίζεται το Ινστιτούτο IMEFE από το 1995 και για ποια προγράμματα πρόκειται; Σκοπεύει η Ευρωπαϊκή Επιτροπή να δείξει ενδιαφέρον ενεργοποιώντας τους μηχανισμούς που προβλέπονται για τον σκοπό αυτό, για τις ακρότητες που αναφέρονται στο άρθρο αυτό, προκειμένου να εξασφαλίσει την καλή χρήση των ευρωπαϊκών κεφαλαίων τα οποία προορίζονται για την κατάρτιση και την απασχόληση και διαχειρίζεται το Ινστιτούτο IMEFE από το 1995; Θα απευθυνθεί άραγε, για το λόγο αυτό, στις αρμόδιες ισπανικές αρχές; ποια είναι τα μέτρα που θα μπορούσε να λάβει στην περίπτωση που διαπιστωθούν τελικά παρατυπίες;

Κοινή απάντηση του κ. Διαμαντοπούλου εξ ονόματος της Επιτροπής στις γραπτές ερωτήσεις P-0303/01 και P-0355/01

(26 Μαρτίου 2001)

Σύμφωνα με την έκτη αιτιολογική σκέψη του κανονισμού (ΕΟΚ) αριθ. 2082/93 του Συμβουλίου της 20ής Ιουλίου 1993 για την τροποποίηση του κανονισμού (ΕΟΚ) αριθ. 4253/88 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφισταμένων χρηματοδοτικών οργάνων(1) και με το άρθρο 8, παράγραφος 3 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά Ταμεία(2) για την περίοδο προγραμματισμού 2000-2006, η εφαρμογή των παρεμβάσεων εμπίπτει στην αρμοδιότητα των κρατών μελών.

Για το λόγο αυτό η Επιτροπή, η οποία δεν έχει την άμεση διαχείριση των ταμείων, με σημείωμά της από 1ης Φεβρουαρίου 2001 ζήτησε από την ισπανική αρχή που είναιπεύθυνη για την εφαρμογή του Ευρωπαϊκού Κοινωνικού Ταμείου να προβεί στους αναγκαίους ελέγχους σε σχέση με τις πληροφορίες που δημοσίευσε η ημερήσια εφημερίδα El Ρas στα φύλλα της 29ης, 30ης και 31ης Ιανουαρίου.

Με τηλεομοιοτυπικό μήνυμα της 1ης Φεβρουαρίου 2001, το ισπανικόπουργείο Εργασίας πληροφόρησε την Επιτροπή ότι οιπηρεσίες του ζήτησαν στις 31 Ιανουαρίου 2001 από το Instituto Municipal de Empleo της Μαδρίτης πληροφορίες σχετικά με ενδεχόμενη συγχρηματοδότηση από το Ευρωπαϊκό Κοινωνικό Ταμείο των προγραμμάτων κατάρτισης στα οποία αναφέρεται ο τύπος.

Αμέσως μετά την επίσημη κοινοποίηση των πορισμάτων του Υπουργείου Εργασίας στην Επιτροπή και εφόσον προέκυπτε παράτυπη χρήση του Ευρωπαϊκού Κοινωνικού Ταμείου, το κράτος μέλος και η Επιτροπή θα προβούν στις κατάλληλες δημοσιονομικές διορθώσεις σύμφωνα με τις διαδικασίες που προβλέπουν οι ισχύοντες κοινοτικοί και εθνικοί κανόνες.

Η Ευρωπαϊκή Υπηρεσία Καταπολέμησης της Απάτης (OLAF) ανέφερε ότι γνωρίζει τα άρθρα που δημοσιεύθηκαν στον τύπο και ευρίσκεται σε επαφή με τις εθνικές αρχές που είναι αρμόδιες για τηνποβολή των ανακοινώσεων βάσει του κανονισμού (ΕΚ) αριθ. 1681/94 της Επιτροπής, της 11ης Ιουλίου 1994, για τις παρατυπίες και την ανάκτηση των αχρεωστήτως καταβληθέντων ποσών στα πλαίσια της χρηματοδότησης των διαρθρωτικών πολιτικών, καθώς και την οργάνωση ενός συστήματος πληροφόρησης στον τομέα αυτό.(3)

(1) ΕΕ L 193 της 31.7.1993.

(2) ΕΕ L 161 της 21.6.1999.

(3) ΕΕ L 178 της 12.7.1994.